Anna és a férje, Petros fantasztikus vendéglátók. Anna már a foglalás pillanatától ellátott minden tudnivalóval és biztosított róla, hogy bármikor kereshetjük. A lakás kicsi, de kényelmes, felszerelve szó szerint mindennel, amire szükségünk lehetett, és még annál is többel. Bár éjfél körül érkeztünk, kedvesen mosolyogva vártak, házi sütivel, görög borral, teli hűtővel és ajándékokkal. Minden szükséges információt megkaptunk a lakásról, a környező kávézókról és éttermekről, a látnivalókról, közlekedésről, stb. A környék rendben volt, este kicsit nehézkesnek éreztük a közlekedést, de kis odafigyeléssel ez is jól működött. Az egyetlen hátránya a lakásnak, hogy kicsit sötét és kevés benne a tér, így annak ideális, aki napközben a várost járja és csak estére tér vissza. A kiemelkedő vendégszeretet nagyban hozzájárult a szuper athéni élményekhez, Annát csak ajánlani tudjuk!